钦定古今图书集成/明伦汇编/闺媛典/第089卷 > 孔文杰妻陈氏
## 钦定古今图书集成/明伦汇编/闺媛典/第089卷 > 孔文杰妻陈氏

按《通州志》：“陈氏，孔文杰妻。杰性凶淫，溺情于歌者。孙
郎费产数千金，屡偕孙饭于卧室，要陈同饮，陈屡怒
骂之。已而杰将孙寝食别馆，一夕授计于孙，抉扉入
室，强要陈同饮，陈碎盘盂击之，亟呼老仆孔桐，孙兔
脱去。明旦，陈度终不免，绐小鬟阿闺，贻其母曹氏金
簪以归宁请。母疑之，趣遣子文明往讯，至则已自缢”
死，时年三十有二。